
Samsung posúva fotoaparáty radu 2 View na ďalšiu úroveň

Nové modely ST700, PL170 a PL120 poskytujú všetkým používateľom najnovšiu inováciu v podobe dvoch displejov a ponúkajú im tak možnosť odfotiť sa v tých najzaujímavejších okamihoch.
LAS VEGAS - 6. januára 2011 – Popredná svetová spoločnosť v oblasti digitálnych médií a digitálnej konvergencie, Samsung Electronics Co., Ltd., oznámila, že na trh uvádza tri nové kompaktné fotoaparáty radu 2 View. Posilňuje tak svoje postavenie v tomto segmente a zároveň posúva technológiu dvoch displejov na vyššiu úroveň. Nové fotoaparáty ST700, PL170 a PL120 ponúkajú jedinečné spojenie vysokej kvality obrazu, zábavy, špeciálnych funkcií a dokonalej použiteľnosti, ktoré spolu s inovatívnou technológiou dvoch displejov spoločnosti Samsung stoja pri zrode špičkového kompaktného fotoaparátu na jednoduché zhotovovanie autoportrétov.

ST700 predstavuje úplný vrchol inovatívnych zariadení Samsung s dvoma displejmi. Tento nový fotoaparát disponuje 1,8-palcovým predným LCD displejom, vôbec najväčším v tejto kategórii prístrojov, a poskytuje tak ešte viac možností na zhotovovanie autoportrétov, ktoré sa stali charakteristickým rysom fotoaparátov radu 2 View. Tým sa ale inovácie nekončia. Impozantný predný displej dopĺňa nová trojpalcová dotyková obrazovka s užívateľským rozhraním Smart Access na zadnej strane prístroja pre bezproblémové ovládanie, čistý a ostrý obraz. ST700 nezaostáva ani kvalitou. Vďaka 16,1-megapixelovému obrazovému snímaču a 26mm objektívu s päťnásobným optickým zoomom pre inovatívne zachytávanie obrazu je dnes jedným z najpokročilejších fotoaparátov radu 2 View, ktorý vám umožní stať sa súčasťou zaujímavých momentiek.

PL170 a PL120 prinášajú všetkým užívateľom ako pridanú hodnotu dva displeje, ktoré každému fotografovi umožňujú vystúpiť spoza objektívu a začať robiť štýlové autoportréty. Okrem jasného predného 1,5-palcového displeja obsahujú tieto dva modely tiež funkciu Easy Self Shot používanú v ST700, ktorá ponúka možnosť zapnúť iba predný displej, a zabezpečiť vám tak väčšie súkromie.
Samsung uviedol inovatívnou technológiou 2 View na trh prvýkrát koncom roka 2009. Od tej doby Samsung posilňuje svoje postavenie na tomto poli ďalšími modelmi a rýchlo rozširuje svoj podiel na celom trhu kompaktných fotoaparátov.

„Sme veľmi pyšní na to, že technológia 2 View sa u našich zákazníkov stretla s takou odozvou a sme odhodlaní túto jedinečnú technológiu aj naďalej inovovať. Vlani sme zaviedli technológiu dvoch displejov v mnohých ďalších výrobkoch, napríklad ST600 a ST100. V roku 2011 v tom budeme pokračovať a v bezkonkurenčnom modeli ST700, ktorý je jednoducho najlepším fotoaparátom s dvoma displejmi, predstavíme naše najlepšie inovácie. Tešíme sa na to, že tieto výrobky zlepšia život našich zákazníkov rovnakým spôsobom, ako nám pomohli v uplynulých dvoch rokoch rozšíriť podiel na trhu. V tomto inovatívnom úsilí neplánujeme poľaviť a našim cieľom je úplne ovládnuť tento segment trhu,“ uviedol Hyunho Chung, výkonný viceprezident a riaditeľ divízie Digital Imaging Business spoločnosti Samsung Electronics.


Vytvorte si dokonalý portrét 

Fotoaparáty s technológiou 2 View boli navrhnuté s ohľadom na tvorbu autoportrétov. Nové modely posúvajú túto vlastnosť na ďalšiu úroveň, aby ste sa mohli zachytiť v tých najzaujímavejších okamihoch. Okrem novej inovatívnej funkcie Easy Self Shot obsahuje model ST700 aj nový režim Children (Deti), ktorý vám dáva možnosť vytvárať si vlastné animácie. Ich cieľom je rozveseliť a zabaviť deti, keď chcete zachytiť mimoriadne okamihy v živote rodiny. Všetky tri modely používajú 26mm objektív na zachytenie širšej a hlbšej perspektívy, ktorá je ideálna pre portréty, a modely ST700 a PL170 majú 16,1-megapixelový snímač na vytvorenie čo možno najostrejšieho obrazu. Model PL120 má 14,1-megapixelový snímač. 

Bezproblémové a jednoduché ovládanie
V novom modeli ST700 využila spoločnosť Samsung prednosti v oblasti inteligentných telefónov a vyvinula nové užívateľské rozhranie Smart Access. Dotykové užívateľské rozhranie je rovnako rýchle a intuitívne ako v mnohých inteligentných telefónoch, a preto sa ST700 rýchlo a ľahko ovláda. Dokonca aj pokročilé funkcie možno ľahko aktivovať niekoľkými dotykmi tlačidiel na veľkej jasnej trojpalcovej širokouhlej dotykovej LCD obrazovke. Užívateľské rozhranie Smart Access umožňuje užívateľovi presúvať, aktivovať a ovládať ikony aplikácií, ľahko prezerať fotografie a ovládať celý rad funkcií fotoaparátu.

Zábava pre celú rodinu 
Tri nové modely uspokojujú nároky na zábavu, ktorá je dôležitou súčasťou zážitku pri fotografovaní prostredníctvom technológie 2 View, pretože aj novým používateľom umožňujú vytvárať umelecké a profesionálne snímky. Všetky tri modely sú vybavené záznamovou funkciou HD Movie, takže okrem fotografií máte možnosť robiť aj skvelé videonahrávky. Popri zvyčajných funkciách ako Fish-Eye (Rybie oko), Miniature (Miniatúra) a Sketch (Skeč) nájdete v troch nových modeloch aj filtre Smart 2.0 ako Soft Focus (Mäkké ostrenie), Half-Tone Dot (Sieťová bodka) a Cinema (Kino), vďaka ktorým dosiahnete umelecké a profesionálne úpravy snímok jediným dotykom tlačidla. Môžete tiež využiť novo pridané funkcie Magic Frame a okamžite tak vytvárať formátované pohľadnice alebo plagáty, ktoré následne môžete poslať príbuzným a známym, a to tak, že si vopred jednoducho zvolíte jednu zo šablón, ktoré sú v prístroji k dispozícii. Odfotografujete a fotografie sa pri zobrazení pôvodnej snímky automaticky objavia vo vybranej šablóne. Okrem toho prístroje ST700 a PL170 obsahujú funkciu HDMI výstupu, ktorá zabezpečí bezproblémové prepojenie s televízorom a sú k dispozícii v štyroch štýlových farbách.

Inteligentnejší ako doposiaľ 
Všetky tri nové modely obsahujú aj funkciu Smart Auto spoločnosti Samsung, ktorú možno použiť ako pri fotografiách, tak aj pri videonahrávkach. Systém analyzuje kľúčové prvky záberu ako jas, farbu a pohyb a automaticky upravuje nastavenia fotoaparátu na zachytenie dokonalého obrazu. Funkcia Smart Auto zahŕňa 16 rôznych režimov pre fotografie a štyri pre video, alebo ak sa chcete blysnúť svojim umením a prevziať nad celým procesom kontrolu, môžete systém obísť a zvoliť namiesto toho manuálne ovládanie.
Produktové špecifikácie

	
	ST700
	PL170
	PL120

	Snímač
	1/2.33″ (cca 7.76mm) CCD, 16.1 Megapixelov
	1/2.33″ (cca 7.76mm) CCD, 16.1 Megapixelu
	1/2.33″ (cca 7.76mm) CCD, 14.2 Megapixelu

	Objektív
	Samsung 5X Zoom objektív f = 4.7 ~ 23.5mm  (35mm film equivalent : 26~130 mm)
	Samsung 5X Zoom objektív f = 4.7 ~ 23.5mm  (35mm film equivalent : 26~130 mm)
	Samsung 5X Zoom objektív f = 4.7 ~ 23.5mm  (35mm film equivalent : 26~130 mm)

	Stabilizácia obrazu
	Dual OIS and DIS (optická / digitálna stabilizácia obrazu)
	Dual OIS and DIS (optická / digitálna stabilizácia obrazu)
	DIS (digitálna stabilizácia obrazu)

	Rozmery
	98.5 X 55 X 19.8 mm
	95.3X 5 7.3X 19.0 mm
	94 X 54.5 X 18.8 mm

	Ďalšie špecifikácie
	• 5X 26mm Slim Optical Zoom Lens 

• jednoduchý autoportrét (vďaka druhému displeju) 

• 3.0“ dotykový LCD (230K)

• 1.8“ Front LCD (61K)

• nastavenie predného displeja
• Smart Access UI
• magický rámik
• Extra optický zoom

• Magazine Album

• Face Detect & Tracking 

• rozpoznanie tváre

• Smart Auto 2.0 (Movie& Still)

• Smart Filter2.0

• Smart Album 

Magazine Album
• krásna snímka 
• HD video - 720p 

• HDMI CEC 
• vstavaný SW (Intelli-Studio) 
• Multi Slide Show 
• OIS
• vysoká citlivosť ISO3200 (Full Size)
	• 5X 26mm Slim Optical Zoom Lens 

• jednoduchý autoportrét (vďaka druhému displeju) 

• 3.0” hlavný displej (230K), 1.5" predný displej (61K)

• nastavenie predného displeja
• Magic Frame

• rozpoznanie tváre

• Smart Auto 2.0 (Movie & Still)

• Smart Filter 2.0

• Smart Album 

• Face Detect & Tracking

• krásna snímka
• Object Tracking AF

• HD video - 720p

• HDMI CEC 

• Multi Slide Show 

• OIS

• vysoká citlivosť ISO3200 (Full Size)
	• 5X 26mm Slim Optical Zoom Lens 

• 2.7” hlavný displej (230K) ,1.5"  predný displej (61K)

• nastavenie predného displeja
• magický rámik
• rozpoznane tváre

• Smart Auto 2.0 (Movie & Still)

• Smart Filter 2.0

• Smart Album 

• Face Detect & Tracking

• krásna snímka
• Object Tracking AF

• HD video - 720p 

• Multi Slide Show

• vysoká citlivosť ISO3200 (Full Size)

	Dostupnosť
	marec 2011
	marec 2011
	marec 2011


Spoločnosť Samsung Electronics 

Spoločnosť Samsung Electronics Co., Ltd. je globálny líder trhu v oblasti polovodičov, telekomunikácií, digitálnych médií a digitálnych konvergentných technológií. Materská spoločnosť zaznamenala v roku 2009 celkové tržby vo výške 116.8 mld. amerických dolárov. Spoločnosť zamestnáva približne 174 000 ľudí v 193 pobočkách v 66 krajinách celého sveta a pozostáva z 8 hlavných obchodných divízií: Visual Display, Mobile Communications, Telecommunication Systems, Digital Appliances, IT Solutions, Digital Imaging, Semiconductor a LCD. Spoločnosť Samsung Electronics je v súčasnosti považovaná za jednu z najrýchlejšie rastúcich svetových značiek a je lídrom na trhu digitálnych televíznych prijímačov, pamäťových čipov, mobilných telefónov a TFT-LCD displejov. Za účelom získania ďalších informácií navštívte stránku www.samsung.com.


V prípade záujmu o ďalšie tlačové informácie kontaktujte, prosím:
OMNIPUBLIC CONSULTING a.s., Tomáš Kočí, tel.: 0903 / 430 164, e-mail: tkoci@omnipublic.sk.

